Viikonpäivät: pe, la
Musica Kalevi Aho soi, näkyy ja maistuu toistamiseen 30.6.-1.7.2017
Musica Kalevi Aho on Forssassa pidettävä monitaiteinen kamarimusiikkifestivaali, joka keskittyy forssalaissyntyisen Ahon tuotantoon – tällä kertaa rinnastamalla sitä samalle kokoonpanolle kirjoitettuun varhaisempaan musiikkiin.
Kesä-heinäkuun vaihteeseen sijoittuva, jo toista kertaa järjestettävä kaksipäiväinen festivaali sisältää myös modernia suomalaista kuvataidetta ja Kimmo Pyykön veistoksia sekä keittiömestari Petteri Luodon luovaa gastronomiaa.
Klassinen ja nykymusiikki, huippujazz, taide ja gastronomia kohtaavat historiallisesti arvokkaassa miljöössä, sillä pääkonserttipaikkana toimii Villaforss - vuonna 1903 valmistunut, Waldemar Aspelinin suunnittelema jugendrakennus pihapiireineen. Musica Kalevi Aho